
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΓ. 7905 δις (1) 


Τροποποίηση της με αριθ. ΥΓ. 745/5.2.1986 απόφασης του Νομάρχη 

Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Το Ν. 3200/55 «περί Δ/κής αποκεντρώσεως» όπως τροποποιή¬ 
θηκε και συμπληρώθηκε αργότερα. 

2. Τον Α.Ν. 2520/40 (ΦΕΚ 237/40 τ.Α') «περί Υγειονομικών 
Διατάξεων». 

3. Το άρθρο 15 του Ν. 1579/85 (ΦΕΚ 217/85 τ:Α’) «Ρυθμίσεις 
για την εφαρμογή και ανάπτυξη του Εθνικού Συστήματος Υγείας και 
άλλες διατάξεις». 

4. Την απόφαση του Νομάρχη Άρτας, με αριθμό ΥΓ. 745/ 
5.2.1986 «Συγκρότηση Δευτεροβάθμιας Επιτροπής Ελέγχου επιχειρή¬ 
σεων σταυλισμού ζώων και επεξεργασίας ζωικών προϊόντων». 

5. Το με αριθ. 2517/23.12.88 έγγραφο του Νομοκτηνιατρείου 
Πρέβεζας, με το οποίο προτείνεται να ορισθούν νέα μέλη στην παρα¬ 
πάνω επιτροπή, αποφασίζουμε: 


1. Τροποποιούμε:τη με αριθ. ΥΓ 745/5.2:1986 απόφαση που ανα- 
φέρεται στο σκεπτικό με στοιχείο (4)καιορίζουμε ως τακτικό μέλος, για 
τις επιχειρήσεις σταυλισμού ζώων και επεξεργασίας ζωικών προϊόντων 
των Κοινοτήτων του Νομού μας, που ελέγχονται κτηνιατρικά από το 
Νομοκτηνιατρείο Πρέβεζας, τον Δημήτριο Παβέλη, προϊστάμενο του 
Νομοκτηνιατρείου Πρέβεζας σε αντικατάσταση του Ευάγγελου Παπα- 
ΐωάννου, με αναπληρωτή του τον Ιωάννη Κωνσταντάκη, 

2. Κατά τα λοιπά ισχύει η με αριθ. ΥΓ. 745/5.2:86 απόφασή μας. 

3. Η απόφαση, αυτή να δημοσιευθεί στην Εφημερίδα της Κυβερνή- 
σεως, τεύχος Β’ και να κοινοποιηθεί: όπου· πρέπει, ισχύει δε από την 
ημέρα της κοινοποίησης, σύμφωνα με το άρθρο 37 του Ν. 3200/55. 

Άρτα;Γ2 Ιανουάριου 1989 

Ο Νομάρχης 
ΒΑΣΙΛΗΣ ΣΙΟΥΜΑΛΑΣ 

-♦- 

Αριθ. ΥΓ 7905 (2) 

Τροποποίηση της με αριθ. ΥΓ. 744/5.2.1986 απόφασης του Νομάρχη 

Άρτας; 

Θ’ ΝΟΜΑΡΧΗΣ ΑΡΤΑΣ 

Έχοντας· υπόψη: 

1. Το Ν. 3200/55· «περί Δ/κής;αποκεντρώσεως» όπως τροποποιή¬ 
θηκε και συμπληρώθηκε αργότερα. 

2. Τον Α.Ν. 2520/40 (ΦΕΚ 237/40 τ.Α’) «περί Υγειονομικών 
Διατάξεων». 

3. Το άρθρο 15 του-Ν. 1579/85 (ΦΕΚ 217/85 τ.Α')· «Ρυθμίσεις 
γιαι την εφαρμογή και ανάπτυξη, του Εθνικού Συστήματος Υγείας και 
άλλες διατάξεις». 

4. Την απόφαση του Νομάρχη Άρτας, με αριθμό ΥΓ. 744/ 
5.2.1986 «Συγκρότηση,Πρωτοβάθμιας Επιτροπής Ελέγχου επιχειρή¬ 
σεων σταυλισμού ζώων και επεξεργασίας ζωικών προϊόντων». 

5. Το με αριθ: 2517/23.12:88 έγγραφο του Νομοκτηνιατρείου 
Πρέβεζας, με το οποίο προτείνεται να ορισθεί νέο μέλος στην παραπάνω 
επιτροπή, αποφασίζουμε: 

1. Τροποποιούμε·τη με αριθ: ΥΓ 744/5.2Ϊ1986 απόφαση που ανα- 
φέρεται στο σκεπτικό με στοιχείο (4) και ορίζουμε ως τακτικό μέλος, για 
τις επιχειρήσεις σταυλισμού ζώων και επεξεργασίας ζωικών προϊόντων 
των Κοινοτήτων του Νομού μας, που ελέγχονται από το Νομοκτηνια- 
τρείο Πρέβεζας, τον Σπύρο Παπουτσή, κτηνίατρο Αγροτικού Κτηνια¬ 
τρείου Λούρου Ν. Πρέβεζας, στη θέση του Ιωάννη Κωνσταντάκη. 

2. Κατά τα λοιπά ισχύει η με αριθ. ΥΓ. 744/5.2.86 όπως έχει τρο¬ 
ποποιηθεί με τις με αριθ. ΥΓ 6284/6.11.86, ΥΓ οικ. 1711/17.3.88 
και ΥΓ οικ. 6123/6.10.88' αποφάσεις μας. 

. Η απόφαση αυτή να δημοσιευθεί στην Εφημερίδα της Κυβερνή- 

σεως, τεύχος Β' και να κοινοποιηθεί όπου πρέπει, ισχύει δε από την. 
ημέρα της κοινοποίησης, σύμφωνα με το άρθρο 37 του Ν. 3200/55. 

Άρτα, 12 Ιανουάριου 1989 

Ο Νομάρχης 
ΒΑΣΙΛΗΣ ΣΙΟΥΜΑΛΑΣ 

- 4 -- 

Αριθ. οικ. 142 (3) 

Ανάκληση απόφασης απόρριψης αίτησης για χορήγηση άδειας μεταλ¬ 
λευτικών ερευνών στο Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Με την 142/89 απόφαση του Νομάρχη Βοιωτίας ανακαλείται η 
3628/88 απόφαση, που αφορά απόρριψη αίτησης της Α.Ε. «ΛΑΡΚΟ» 
περί άδειας διενέργειας μεταλλευτικών ερευνών, έκτασης 5.134 στρεμ¬ 
μάτων, στις Κοινότητες Θουρίου - Χαιρώνειας και ορίζουμε όπως ισχύει 
η 15268/78 απόφασή μας, σύμφωνα με τις διατάξεις του Ν.Δ. 
210/73 «περί μεταλλευτικού κώδικα» (ΑΒΜ 385). 

Λιβαδειά, 18 Ιανουάριου 1989 

Ο Νομάρχης κ.α.α. 

Σ. ΝΙΚΟΛΑΟΥ 

-ψ- 

Αριθ. οικ. 140 (4) 

Απόρριψη αίτησης για χορήγηση άδειας μεταλλευτικών ερευνών στο Ν. 

Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Με την 141/89 απόφαση του Νομάρχη Βοιωτίας που εκδόθηκε 
σύμφωνα με τις διατάξεις του Ν»Δ. 210/73 και Ν. 274/76 περί μεταλ¬ 
λευτικού κώδικα, απορρίφθηκε η αίτηση της Α.Ε. ΛΑΡΚΟ που εδρεύει 
στην Αθήνα, «περί χορήγησης άδειας μεταλλευτικών ερευνών σε χώρο 
5.134 στρεμμάτων στην περιοχή Θουρίου - Χαιρώνειας» ΑΒΜ 389 για 
λόγους δημοσίου συμφέροντος υπέρτερους της μεταλλείας. 

Λιβαδειά, 18 Ιανουάριου 1989 

Ο Νομάρχης κ.α.α. 

Σ. ΝΙΚΟΛΑΟΥ 

'······ ■ ' ■ " ♦ ■ ' - 

Αριθ. 4.273/88 (5) 

Κατάργηση του Νομικού Προσώπου της Δημοτικής Βιβλιοθήκης Καρ¬ 
πάθου Ν, Δωδ/σου. 

Ο ΕΠΑΡΧΟΣ ΚΑΡΠΑΘΟΥ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/85 σε συνδυασμό 
με τις όμοιες της 20530/87. εγκ. διαταγή του Υ.Ε. 

2. Την αριθ. 11-9/1960 απόφαση του Δημοτικού Συμβουλίου Καρ¬ 
πάθου με την οποία αποφασίσθηκε η σύσταση νομικού προσώπου «Δη¬ 
μοτικής Βιβλιοθήκης Καρπάθου». 

3. Τα διατάγματα 11/1961 «περί συστάσεως Ν.Π. Δημοτικής βι¬ 
βλιοθήκης Καρπάθου» και 801/1981 περί αντικατάστασης ορισμένων 
άρθρων. 

4. Την 147/20.12.88 απόφαση του Δημοτικού Συμβουλίου Καρ¬ 
πάθου. 

5. Την 20191/85 απόφαση του Νομάρχη Δωδεκανήσου, αποφασί¬ 
ζουμε: 

Νομιμοποιούμε την αριθ. 147/88 απόφαση του Δημοτικού Συμβου¬ 
λίου Καρπάθου με την οποία εγκρίνει την κατάργηση του Νομικού Προ¬ 
σώπου της Δημοτικής Βιβλιοθήκης και την υπαγωγή της σαν τμήμα 
στο Δημοτικό Πνευματικό Κέντρο Καρπάθου για την καλύτερη λειτουρ¬ 
γία της βιβλιοθήκης και περαιτέρω ανάπτυξή της μέσα από το θεσμό 
του Πνευματικού Κέντρου. 

Επίσης τη μεταβίβαση της περιουσίας της βιβλιοθήκης στο Δημοτικό 
Πνευματικό Κέντρο Καρπάθου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κάρπαθος, 10 Ιανουάριου 1989 

. Ο Έπαρχος κ.α.α 
ΕΛΕΝΑ ΚΟΝΤΟΠΡίΑ 


Αριθ. ΕΣ 38375/88 (6) 

Διορισμός μελών Διοικητικής Επιτροπής Στρατιωτικών Επιτάξεων Ν. 

Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/22 «περί Στρα¬ 
τιωτικών και Ναυτικών Εισφορών και Ναυλώσεων» όπως αυτές τροπο¬ 
ποιήθηκαν μεταγενέστερα. 

2. Τις διατάξεις του άρθρου μόνου του Π.Δ/τος 115/84 «περί διορι¬ 
σμού των μελών των Διοικητικών Δικαστηρίων περί Στρατιωτικών 
Επιτάξεων». 

3. Τις διατάξεις του άρθρου 9 παράγ. 1 του Ν. 1649/1986 «τροπο¬ 
ποίηση διατάξεων του Κώδικα των Δικηγόρων και άλλες διατάξεις», με 
τις οποίες τα Διοικητικά Δικαστήρια Στρατιωτικών Επιτάξεων μετονο¬ 
μάστηκαν σε Διοικητική Επιτροπή Στρατιωτικών Επιτάξεων. 

4. Την εγκύκλιο Φ. 454.0/48/446 980/31.7.1984 του Υπουρ¬ 
γείου Εθνικής Άμυνας με την οποία παρέχονται οδηγίες για την εφαρ¬ 
μογή των διατάξεων του Π.Δ. 115/1984. 

5. Τα 570/21.12.1988 έγγραφο του Πρωτοδικείου Ιωαννίνων και 
το όμοιο Φ. 851.1/9.48068/6.9.1988 της VIII Μεραρχίας Πεζικού 
με τα οποία'προτείνονται μέλη για το διορισμό τους στη Διοικητική Επι¬ 
τροπή Στρατιωτικών Επιτάξεων του Νομού Ιωαννίνων, αποφασί¬ 
ζουμε: 

1. Διορίζουμε τους κατωτέρω ως μέλη της Διοικητικής Επιτροπής 
Στρατιωτικών Επιτάξεων στο Νομό Ιωαννίνων για ένα έτος, δηλαδή 
από 29.11.1988 μέχρι 28.11.1989. 

α) Γεώργιο Μάνια, Πρωτόδικη Ιωαννίνων ως Πρόεδρο, με αναπλη¬ 
ρωτή του τον Πρωτόδικη Θεόδωρο Σακέλιο. 

β) Οδυσσέα Ροντογιάννη, Πρωτόδικη, ως μέλος με αναπληρωτή του 
τον Πρωτόδικη Γρηγόριο Κουτσοκώστα. 

γ) Νικόλαο Δημητρίου Αν/χη (ε) της VIII Μεραρχίας Πεζικού ΔΕ Λ 
ως μέλος με αναπληρωτή του τον Αν/χη (ΠΖ) της ίδιας μονάδας (4ο 
Ε.Γ.) Ευάγγελο Μπριασούλη. 

δ) Χαράλαμπο Καλατζόγλου Λ/γό (Ο) της VIII Μεραρχίας Πεζικού 
ως μέλος με αναπληρωτή του τον Τ/χη (Σ) του Στρατολογικού Γρα¬ 
φείου Ιωαννίνων Μιχαήλ Κοτζοχάμπο. 

ε) Ιωσήφ Τζίμα Οικονομικό Έφορο της Α' Οικονομικής Εφορίας Ιω¬ 
αννίνων, ως μέλος, με αναπληρωτή του τον υπάλληλο της ίδιας Εφο¬ 
ρίας Παντελή Σταύρου. / 

2. Ορίζουμε Γραμματέα της ανωτέρω Διοικητικής Επιτροπής Στρα¬ 
τιωτικών Επιτάξεων τη Χρυσάνθη Κοκκινάκη, υπάλληλο κλάδου ΤΕ 

V . 

κού Λογιστικού με Β’ βαθμό της Δ/νσης Εσωτερικών Νομ. Ιωαννίνων 
με αναπληρωτή της το Βασίλειο Βραζέλη υπάλληλο Κλάδου ΔΕ Δ/κού 
- Λογιστικού με Β' βαθμό της ίδιας υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 16 Ιανουάριου 1989 

Ο Νομάρχης 
Δ. ΟΙΚΟΝΟΜΟΥ 

-♦- 

Αριθ. 12283 π.ε. (7) 

Διόρθωση της υπ’ αριθ. 29093/14.6.57 απόφασης του Νομάρχη Ιω¬ 
αννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων: '' 

α. 197 του Αγροτικού Κώδικα. 

β. Του από 23.11.1956 Β.Δ. Περί επεκτάσεως των αρμοδιοτήτων 
του Νομάρχη σε θέματα Υπουργείου Γεωργίας. 

γ. 9 παρ. 2 του Ν.Δ. 1189/72 όπως τροποποιήθηκαν με τα άρθρα 2 
του Ν.Δ. 174/1974 και 20 του Ν. 1644/1986. 

2. Την υπ’ αριθ. 29093/14.6.1957 απόφασή μας περί μεταβιβά- 
σεως κοινοχρήστων εκτάσεων στην Κοινότητα Κρυονερίου, η οποία δη¬ 
μοσιεύτηκε στο ΦΕΚ 176/26.6.1957 Τ.Β. ' 

3. Τα κτηματολογικά στοιχεία της οριστικής διανομής του αγρ/τος 
«Κρυονέρι» Ιωαννίνων έτους 1934 που κυρώθηκε με το Ν.Δ. 2535/ 
53. 

4. Την υπ’ αριθ. Τ/1813/8.8.1989 αναφορά του Γραφείου Τοπ/ 

κής Υπ. Γεωργίας της Νομαρχίας μας, με την οποία προτείνεται η διόρ¬ 
θωση αριθμητικού σφάλματος της ανωτέρω απόφασής μας, αποφασί¬ 
ζουμε: 

Διορθώνουμε τη διάταξη της ανωτέρω υπ’ αριθ. 29093/14.6.1957 
απόφασής μας ως προς το εμβαδόν του υπ’ αριθ. 362 κοινοχρήστου τε¬ 
μαχίου από το εσφαλμένο 260812 τ.μ. στο σωστό 257900 τ.μ. 

Η απόφασή μας αυτή να δημοσιευθεί στην Εφημερίδα της Κυβερνή- 
σεως σύμφωνα με τις διατάξεις του άρθρου 197 του Αγροτικού Κώ¬ 
δικα. 

Ιωάννινα, 16 Ιανουάριου 1989 

Ο Νομάρχης 
ΔΗΜ. ΟΙΚΟΝΟΜΟΥ 

-♦- 

Αριθ. ΕΣ 34886/88 (8) 

Ψήφιση Οργανισμού Εσωτερικής Υπηρεσίας του 1ου ΚΑΠΗ Δήμου Ιω- 
αννιτών και προσαρμογή αυτού στις ρυθμίσεις του Ν. 1586/1986. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις: α) του άρθρου 12 του Ν. 1188/1981 περί κυρώ- 
σεως του Κώδικος «περί καταστάσεως προσωπικού οργανισμού τοπικής 
αυτοδιοικήσεως». 

β) Του Νόμου 1586/1986 «Βαθμολογική διάρθρωση των θέσεων 
του Δημοσίου νομικών προσώπων δημοσίου δικαίου και των Οργανι¬ 
σμών Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986». 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινίσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων, β) 75643/16.1.1987 «Διευκρινίσεις στην εφαρ¬ 
μογή του νέου βαθμολογίου» και γ) 27111/13.7.1987 «Διευκρινίσεις 
σε διατάξεις του Ν. 1586/1986». 

4) Το αριθ. 4403/20.1.1988 έγγραφο του ανωτέρω Υπουρ¬ 
γείου. 

5) Την 11/1988 απόφαση του Διοικητικού Συμβουλίου του 1ου 
ΚΑΠΗ Δήμου Ιωαννιτών, με την οποία ψηφίζει τον Οργανισμό Εσωτε¬ 
ρικής Υπηρεσίας του νομικού προσώπου αυτού και τον προσαρμόζει στις 
διατάξεις του Ν. 1586/86. 

6) Την 40/1.11.88 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 Ν. 1586/86, αποφασίζουμε: 

Εγκρίνουμε την 11/1988 απόφαση του Διοικητικού Συμβουλίου του 
1ου ΚΑΠΗ Δήμου Ιωαννιτών με την οποία ψηφίζεται και προσαρμόζε¬ 
ται στις διατάξεις του Ν. 1586/1986 ο Οργανισμός Εσωτερικής Υπη¬ 
ρεσίας του 1ου ΚΑΠΗ Δήμου Ιωαννιτών, ως εξής: 

Άρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η όλη υπηρεσία του 1ου ΚΑΠΗ Δήμου Ιωαννιτών απαρτίζεται από 

Α. Υπηρεσία Διοικητικού Προσωπικού 

Β. Υπηρεσία Υγειονομικού Προσωπικού 

Γ. Υπηρεσία Τεχνικού - Υγειονομικού Γεωπονικού Προσωπικού. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού του ΚΑΠΗ διαρθρώνονται και διαβαθμί¬ 
ζονται ως ακολούθως: 

ΜΟΝΙΜΟ ΠΡΟΣΩΠΙΚΟ 
Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ Τ.Ε. 

ΚΛΑΔΟΣ ΤΕ2 Κοινωνικών Λειτουργών 

Μία (1) θέση με βαθμούς Γ-Α 
Β' ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ Π.Ε. 


Κλάδος ΠΕΙ5 Ιατρών Ειδικοτήτων 
Μία (1) θέση με βαθμούς Γ-Α 
ΚΑΤΗΓΟΡΙΑ ΤΕ 

Κλάδος ΤΕ6 επισκεπτριών αδελφών 
Μία (1) θέση με βαθμούς Γ-Α. 

ΚΛΑΔΟΣ ΤΕ10 Φυσικοθεραπευτών 
Μία (1) θέση με βαθμούς Γ-Α 
ΚΛΑΔΟΣ ΤΕ 18 Εργοθεραπευτών 
Μία (1) θέση με βαθμούς Γ-Α 

Γ ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ - ΓΕΩΠΟΝΙΚΟΥ 
ΠΡΟΣΩΠΙΚΟΥ 

ΚΑΤΗΓΟΡΙΑ Υ.Ε 

ΚΛΑΔΟΣ ΥΕ15 Οικογενειακών βοηθών 
Μία (1) θέση με βαθμούς Δ-Γ 

Η κατά τ’ ανωτέρω συγκροτούμενη υπηρεσία ασκεί τις αρμοδιότητες 
κατά τα ειδικότερα διαλαμβανόμενα στην ανωτέρω απόφαση του Διοι¬ 
κητικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινά, 13 Ιανουάριου 1989 

Ο Νομάρχης κ.α.α 
Ο Διευθυντής 
Β. ΑΝΑΣΤΑΣΙΟΥ 

- ^ - — ·■ 

Αριθ. ΕΣ 34894/88 . (9) 

Ψήφιση Οργανισμού Εσωτερικής Υπηρεσίας της Κοινότητας Κεφαλο¬ 
χωρίου Ν. Ιωαννίνων και προσαρμογή αυτού στις ρυθμίσεις του.Ν. 
1586/1986. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις: α) του άρθρου 12 του Ν. 1188/1981 περί κυρώ- 
σεως του Κώδικος «περί καταστάσεως προσωπικού οργανισμού τοπικής 
αυτοδιοικήσεως». 

β) Του Νόμου 1586/1986 «Βαθμολογική διάρθρωση των θέσεων 
του Δημοσίου νομικών προσώπων δημοσίου δικαίου και των Οργανι¬ 
σμών Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους .υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 

1586/1986». 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινίσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων», β) 75643/16.1.1987 «Διευκρινίσεις στην 
εφαρμογή του νέου βαθμολογίου» και γ) 27111/13.7.1987 «Διευκρι¬ 
νίσεις σε διατάξεις του Ν. 1586/1986». 

4) Το αριθ. 4403/20.1.1988 έγγραφο του ανωτέρω Υπουρ¬ 
γείου. 

5) Την 29/1988 απόφαση του Κοινοτικού Συμβουλίου Κεφαλοχω¬ 
ρίου, με την οποία ψηφίζει τον Οργανισμό Εσωτερικής Υπηρεσίας της 
Κ οινότητας αυτής και τον προσαρμόζει στις διατάξεις του Ν. 1586/86. 

6) Την 45/1.11.1988 σύμφωνη γνωμοδότηση του Υπηρεσιακού 
Συμβουλίου του άρθρου 14 Ν. 1586/86, αποφασίζουμε: 

Εγκρίνουμε την 29/1988 απόφαση του Κοινοτικού Συμβουλίου Κε¬ 
φαλοχωρίου με την οποία ψηφίζεται και προσαρμόζεται στις διατάξεις 
του Ν. 1586/1986 ο Οργανισμός Εσωτερικής Υπηρεσίας της Κοινό¬ 
τητας αυτής, που ψηφίστηκε αρχικά με την 20/1959 απόφαση του 
Κοινοτικού Συμβουλίου, εγκρίθηκε με την 29447/59 όμοια της Νο¬ 
μαρχίας και τροποποιήθηκε με την 10/1968 απόφαση του Κοινοτικού 

Συμβουλίου που εγχρίθηχε με την 2.7505/68 όμοια της Νομαρχίας, 
ως εξής: 

Άρθρο 1 

■ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμματεία της 
Κοινότητας Προϊστάμενος της οποίας είναι ο Πρόεδρος της Κοινότητας. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της .Κοινότητας διαρθρώνονται και δια¬ 
βαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 
Α’ ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

■ΚΑΤΗΓΟΡΙΑ: Δ.ΕΝ 

ΚΛΑΔΟΣ: ΔΕΙ ΔΙΟΙΚΗΤΙΚΟΥ 

Μία (1) θέση με βαθμούς Γ-Α 

ΚΑΤΗΓΟΡΙΑ: ΥΕ 

ΚΛΑΔΟΣ: ΥΕ1 (Κλητήρων - Θυρωρών - Γενικών Καθηκόντων) 

Μία (1) θέση με βαθμούς Δ-Γ. 

Η κατά τ’ ανωτέρω συγκροτούμενη υπηρεσία ασκεί τις αρμοδιότητες 
κατά τα ειδικότερα διαλαμβανόμενα στην ανωτέρω απόφαση του Κοι¬ 
νοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 13 Ιανουάριου 1989 

Με εντολή Νομάρχη 
Ο Διευθυντής 
ΒΑΣ. ΑΝΑΣΤΑΣΙΟΥ 

-♦- 

Αριθ. 18326 (10) 

Συγκρότηση Διοικητικής Επιτροπής Στρατιωτικών Επιτάξεων Ν. Λέ¬ 
σβου για το έτος 1989. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις: α) του Νόμου 4442/1929 «περί Στρατιωτικών ει¬ 
σφορών και Ναυλώσεων» όπως τροποποιήθηκε μεταγενέστερα, β) του 
Π.Δ. 115/1984 «Διορισμός των μελών των Διοικητικών Δικαστηρίων 
περί Στρατιωτικών Επιτάξεων». 

2. Το αριθ. Φ. 851/14/38996/Σ. 90/14.10.88 σχετικό έγγραφο 
της ΑΣΔΕΝ.. 

3. Το αριθ. 284/12.12.88 έγγραφο του Πρωτοδικείου Μυτιλήνης, 
αποφασίζουμε: 

Ορίζουμε τους κατωτέρω ως μέλη της Διοικητικής Επιτροπής Στρα¬ 
τιωτικών Επιτάξεων Ν. Λέσβου για το έτος 1989. 

α) Ευάγγελο Διβάρη Πρωτόδικη του Πρωτοδικείου Μυτιλήνης ως 
Πρόεδρο, αναπληρούμενο από τον Ευάγγελο Καρδαμάκη Πρωτόδικη 
του ίδιου Πρωτοδικείου. 

β) Γεώργιο Ταμβακάκη Πρωτόδικη Μυτιλήνης, αναπληρούμενο 
από τον Κωνσταντίνο Μακρή Πρωτόδικη του ίδιου Πρωτοδικείου. 

γ) Ιγνάτιο Κουτρή Ανχη (ΠΖ) της 98 ΑΔΤΕ/ΤΕ, αναπληρούμενο 
από τον Δημήτριο Ευθυμίου Ανχη (ΠΖ) της 98 ΑΔΤΕ/4ο Ε.Γ, 

δ) Νικόλαο Βουλώνη Τχη (ΕΜ) του 98 ΣΥΝΥΠΕΘ/ΔΕΜ, αναπλη¬ 
ρούμενο από τον Ιωάννη Καραγεώργο Τχη της 98 ΑΔΤΕ/4ο Ε.Γ. 

ε) Δημήτριο Πάσσο Οικονομικό Έφορο Μυτιλήνης, αναπληρούμενο 
από τον Σταύρο Μιχελή υπάλληλο της ίδιας υπηρεσίας. 

Γραμματέα της Δ.Ε.Σ.Ε. ορίζουμε την Προκοπία Γιαστικλή υπάλ¬ 
ληλο κατηγορίας ΔΕΙ της Δ/νσης Τεχνικών Υπηρεσιών Λέσβου, ανα- 
πληρούμενη από τον Βασίλειο Κουβδή, υπάλληλο της ίδιας υπηρεσίας. 

Μυτιλήνη, 23 Δεκεμβρίου 1988 
Ο Νομάρχης κ.α.α. 

ΣΤΑΘΗΣ ΜΑΚΙΔΗΣ 


Αριθ, 137 ", (11) 

Τροποποίηση και προσαρμογή του Οργανισμού Εσωτερικής Υπηρεσίας 
του Δήμου Καλαμπάκας Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθ. 92/1988 απόφαση του Δημοτικού Συμβουλίου Καλα¬ 
μπάκας, με την οποία τροποποιείται ο Οργανισμός Εσωτερικής Υπηρε¬ 
σίας του Δήμου και προσαρμόζεται στις διατάξεις του Ν. 1586/86. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικα περί καταστάσεως προσωπικού Οργανισμών Τοπικής Αυ- 
τοδιοικήσεως». 

3. Τις διατάξεις των άρθρων 1, 4, 9 και 15 του Ν. 1586/86 και τις 
όμοιες του Π.Δ. 37α/26.1.86 (ΦΕΚ 11/4.2.87 τεύχος Α'). 

4. Την αριθ. 119/88 γνωμοδότηση του Υπηρεσιακού Συμβουλίου 
του άρθρου 14 παρ. 9 του Ν. 1586/86, αποφασίζουμε: 

Εγκρίνουμε την αριθ. 92/88 απόφαση του Δημοτικού Συμβουλίου 
Καλαμπάκας με την οποία τροποποιείται ο Οργανισμός Εσωτερικής 
Υπηρεσίας του Δήμου και προσαρμόζεται στις διατάξεις του Ν. 
1586/86 ως εξής: 

Άρθρο 1: Η όλη συγκρότηση των υπηρεσιών του Δήμου Καλαμπά¬ 
κας συνίσταται ως κάτωθι: 

1) Το Γραφείο Δημάρχου 

2) Τη Διεύθυνση Διοικητικών και λοιπών Υπηρεσιών 

Άρθρο 2: Οι Διευθύνσεις του προηγούμενου άρθρου υποδιαιρούνται 
στα κατωτέρω τμήματα και γραφεία. 

1) Το Γραφείο Δημάρχου που έχει τη γενική Διοίκηση δια του Δη¬ 
μάρχου και τον τομέα των δημοσίων Σχέσεων. 

2) Η Διεύθυνση Διοικητικών και λοιπών Υπηρεσιών συμπεριλαμβά¬ 
νει: 

Α' Το Τμήμα Διοικητικών και Οικονομικών Υπηρεσιών, στο οποίο 
υπάγονται η Υπηρεσία Εσωτερικής Διοίκησης, η Γραμματεία, ο Προ¬ 
γραμματισμός γενικώς, το γραφείο Δημοτικού Συμβουλίου και Δημαρ¬ 
χιακής Επιτροπής, η Γραμματεία Πρωτοκόλλου - γραφομηχανών - 
Διεκπεραιώσεως και Αρχείου, το γραφείο Δημοτικής καταστάσεως ήτοι 
μητρώα Αρρένων - δημοτολόγια - Στρατολογία εκλογικών καταλό¬ 
γων, το Ληξιαρχιέο, το γραφείο εξόδων και εκκαθαρίσεως δαπανών, το 
γραφείο εσόδων, μηχανογραφήσεως γενικώς, διαχείρισης προμηθειών 
και περιουσίας του Δήμου και γενικής εκμεταλλεύσεως των λοιπών 
υπηρεσιών του Δήμου και τέλος το βοηθητικό προσωπικό των κλητή¬ 
ρων, θυρωρών γενικών καθηκόντων, καθαριστριών κ.λπ. 

Β. Το Τμήμα Τεχνικών και λοιπών υπηρεσιών του Δήμου Καλαμπά¬ 
κας στο οποίο υπάγονται, το γραφείο μελετών και εκτελέσεως έργων 
γενικώς, το γραφείο καθαριότητας, το γραφείο υδρεύσεως και αντλιο¬ 
στασίων και λοιπές υπηρεσίες του Δήμου, όπως κήπων και δενδροστοι- 
χιών (πρασίνου, ηλεκτροφωτισμού, Δημοτικού Νεκροταφείου και όλων 
των άλλων μη ειδικώς στην παρούσα κατονομαζομένων υπηρεσιών που 
έχουν σχέση με την εκτέλεση οιουδήποτε έργου ή παροχής οιασδήποτε 
συναφούς υπηρεσίας τεκομένης από της αρμοδιότητας ή υποχρεώσεως 
του Δήμου και τέλος την ειδική υπηρεσία του Δήμου Καλαμπάκας (Δη¬ 
μοτική Αστυνομία) η συγκρότηση της οποίας προβλέπεται από τις δια¬ 
τάξεις της παρ. 2 του άρθρου 24 του Δ.Κ.Κ. (Π.Δ. 76/85) σε συνδυα¬ 
σμό με τις διατάξεις του άρθρου 26 του Ν. 1080/80 και τα καθήκοντα 
και οι υποχρεώσεις της οποίας διατυπούνται και περιλαμβάνονται στα 
αριθ. 434/82 και 592/84 Π.Δ/τα. 

Άρθρο 3: Η οργανική σύνθεση και διαβάθμιση του προσωπικού του 
Δήμου, έχει ως κατωτέρω: 

Α. θέσεις Διοικητικού Προσωπικού 

I. Κατηγορία ΠΕ 

1) Κλάδος ΠΕΙ Διοικητικός 
α) Μία (1) θέση με βαθμούς Γ-Α 

II. Κατηγορία ΔΕ 

1) Κλάδος ΔΕΙ Διοικητικός 

α) Εννέα (9) θέσεις με βαθμούς Γ-Α μεταξύ των άλλων καθηκόντων 
είναι και οι εργασίες δακτυλογραφήσεως. 

2) Κλάδος ΔΕΙ 5 Εισπρακτόρων 
α) Μία (1) θέση με βαθμούς Γ-Α 

III. Κατηγορία ΥΕ 

1) Κλάδος ΥΕ1 κλητήρων - Θυρωρών - Γενικών καθηκόντων 
α) Μία (1) θέση κλητήρα - θυρωρού με βαθμούς Δ-Γ 

2) Κλάδος ΥΕ2 Επιστατών καθαριότητας 
α) Μία (1) θέση με βαθμούς Δ-Γ 

Β. Θέσεις Τεχνικού Προσωπικού 

I. Κατηγορία ΠΕ ή ΤΕ 

1) Κλάδος ΠΕ3 Πολιτικών Μηχανικών ή ΤΕ Τεχνολόγων Πολιτι¬ 
κών Μηχανικών 

α) Μία (1) θέση με βαθμούς Γ-Α. 

II. Κατηγορία ΔΕ 

1) Κλάδος ΔΕ29 οδηγών αυτοκινήτων 

α) Τρεις (3) θέσεις οδηγών, αυτοκινήτων με βαθμούς Γ-Α. 

2) Κλάδος ΔΕ30 Τεχνιτών 

α) Μία (1) θέση ηλεκτροτεχνίτη με βαθμούς Γ-Α. 

β) Τρεις (3) θέσεις υδραυλικών συντηρητών αντλιοστασίων με βαθ¬ 
μούς Γ-Α. 

γ) Μία (1) θέση τεχνίτου Δομικών έργων με βαθμούς Γ-Α. 

Γ. Θέσεις Γεωπονικού Προσωπικού. 

I. Κατηγορία ΔΕ 

1) Κλάδος ΔΕ15 Δενδροκηπουρών-Κηπουρών-Ανθοκόμων. 

α) Μία (1) θέση δενδροκηπουρού με βαθμούς Γ-Α. 

Δ. Θέσεις Τεχνικού-Υγειονομικού και Γεωπονικού προσωπικού. 

I. Κατηγορία ΤΕ 

1) Κλάδος ΥΕ16 προσωπικού καθαριότητας. 

α) Μία (1) θέση επιμελείας καθαριότητας κήπων και δενδροστοιχιών 
με βαθμούς Δ-Γ. 

β) Μία (1) θέση επιμελείας καθαριότητας και περιποιήσεως χώρων 
Δημοτικού Νεκροταφείου με βαθμούς Δ-Γ. 

γ) Δέκα (10) θέσεις οδοκαθαριστών με βαθμούς Δ-Γ. 

Ε. Θέσεις Προσωπικού Ειδικής Υπηρεσίας του Δήμου 

I. Κατηγορία ΔΕ 

1) Κλάδος ΔΕ23 Ειδικού Προσωπικού. 

α) Δύο (2) θέσεις ειδικού προσωπικού (Δημοτικής Αστυνομίας) με 
βαθμούς Γ-Α. 

Το προσωπικό αυτό θα ασχολείται με τα αντικείμενα, καθήκοντα και 
τις υποχρεώσεις που θεσμοθετούνται με το αριθμ. 434/1982 Π.Δ. 
όπως τούτο συνεπληρώθη με τις διατάξεις του αριθμ. 592/1984 Π.Δ/ 
τος. 

ΣΤ' Θέσεις Προσωπικού Μερικής Απασχολήσεως με σχέση εργασίας 
ιδιωτικού δικαίου, αορίστου χρόνου. 

α) Μία (1) θέση καθαρίστριας μερικής απασχολήσεως με σχέση ερ¬ 
γασίας ιδιωτικού δικαίου αορίστου χρόνου απασχολούμενη καθ’ εκά- 
στην εργάσιμον ημέραν επί τρίωρον (μερική απασχόληση). 

Άρθρο 4: Αντικείμενον και Αρμοδιότητες 

I. Το Γραφείο Δημάρχου 

Το Γραφείο Δημάρχου έχει δια του Δημάρχου, τη γενική εποπτεία 
του προγραμματισμού της δράσεως και της εν γένει Διοικήσεως του Δή¬ 
μου και ταυτόχρονα τη φροντίδα των δημοσίων σχέσεων και επαφών 
του Δήμου με άίλους φορείς της δημοσίας ζωής και των δημοτών του. 

II. Η Δ/νση Διοικητικών και λοιπών υπηρεσιών του Δήμου Καλα¬ 
μπάκας. Εις την αρμοδιότητα της παραπάνω Διευθύνσεως ανάγονται 
όλα τα θέματα που έχουν σχέση με την Διοίκηση του Δήμου την υπηρε¬ 
σιακή κατάσταση και τας λοιπάς μεταβολάς του προσωπικού την εξέ¬ 
λιξη και τον πειθαρχικό ελέγχο αυτών, την εκτέλεση έργων και παροχή 
υπηρεσιών και γενικότερα την εποτεία των δύο (2) τμημάτων του Δή¬ 
μου ήτοι: 1) του τμήματος Διοικητικών και Οικονομικών Υπηρεσιών 
και 2) του τμήματος τεχνικών και λοιπών Υπηρεσιών ως ταύτα περι- 
γράφονται ως προς τη διάρθρωση των και την επέκεινα δραστηριότητα 
ως προς τα αντικείμενα διαχειρίσεως και δράσεως αυτών ως εις το άρ¬ 
θρο 2 του παρόντος κανονισμού λεπτομερώς αναφέρονται και προΐστα- 
ται των τμημάτων αυτών και όλων γενικώς των υπηρεσιών του Δήμου 
τη Διεύθυνση των οποίων και έχει διαρθρωτικά και Διοικητικά. 

Ωσαύτως ο έχων την ευθύνη της παραπάνω Δ/νσεοις παραλαμβάνει 
και αποσφραγίζει την (αλληλογραφία τη χαρακτηρίζει ως προς το αρμό¬ 
διο τμήμα ή Γ ραφείο ενεργείας αυτής, μέσου του Γ ραφείου Πρωτοκόλ¬ 
λου. 

Παρακολουθεί και ενημερώνεται πάνω στη νομοθεσία που αφορά 
τους ΟΤΑ σε όλους τους τομείς δράσεως αυτού και τέλος ανακοινώνει 
τις εντολές του Δημάρχου για την απασχόληση και δράση γενικότερα 
του προσωπικού του Δήμου σε κάθε βαθμίδα της ιεραρχίας αυτού. 

Μέχρι της προσλήψεως προσωπικού Π.Ε. κατηγορίας η παραπάνω 
διεύθυνση δύναται να καλυφθεί με προσωπικό ΠΕ ή ΔΕ κατηγορίας με 
βαθμό Α' ύστερα από σύμφωνη γνώμη του αρμοδίου Υπηρεσιακού Συμ¬ 
βουλίου. 

Α'. Το τμήμα Διοικητικών και Οικονομικών Υπηρεσιών συγκείμενο 


εκ των Γραφείων: α) Διοικητικών Υπηρεσιών και β) Οικονομικών Υπη¬ 
ρεσιών. 

α) Το Γραφείο Διοικητικών Υπηρεσιών αποτελείται από τας επί μέ¬ 
ρους υπηρεσίας 1) του Διοικητικού Προσωπικού και Εσωτερικής Διοί¬ 
κησης, το οποίο παρακολουθεί την εν γένει υπηρεσιακή κατάσταση, εξέ¬ 
λιξη και πειθαρχικό έλεγχο των υπαλλήλων και ό,τι έχει σχέση με το εν 
γένει προσωπικό του Δήμου από του διορισμού του μέχρι της εξόδου του 
από την υπηρεσία. 

2) Της Γ ραμματείας του Πρωτοκόλλου - των Γ ραφομηχανών και 
του Αρχείου του Δήμου η οποία επιμελείται για την εν γένει σωστή δια¬ 
κίνηση της εισερχομένης αλληλογραφίας, τη διεκπεραίωση της εξερχο- 
μένης τοιαύτης την τήρηση και ταξινόμηση του αρχείου του Δήμου, την 
ακριβή αντιγραφή σχεδίων αλληλογραφίας, πιστοποιητικών, αποφά¬ 
σεων και λοιπών εγγράφων προς παραλλήλους ή Προϊσταμένας Αρχάς. 

3) Της Γραμματείας του Δημοτικού Συμβουλίου, της Δημαρχικής 
Επιτροπής, και των συνοικιακών Συμβουλίων έργόν της οποίας είναι η 
σύγκληση σε συνεδρίαση των παραπάνω Οργάνων ή κατάρτιση της 
ημερήσιας διατάξεως ή έγκαιρος επίδοση εγγράφων που αφορούν τα 
μέλη των Συμβουλίων κ.λπ. η ακριβής τήρηση των πρακτικών των Συ¬ 
νεδριάσεων ή η απομαγνητοφώνηση των συζητήσεων των πραγματο- 
ποιουμένων συνεδριάσεων εφόσον κατ’ αυτάς χρησιμοποιείται μαγνητό- 
φωνον, και τέλος ο έλεγχος της ακριβούς αντιγραφής των αποφάσεων 
από τας γραφομηχανάς. 

Αρχειοθετεί τα βιβλία πρακτικών και έχει την ευθύνη γύρω από το 
θέμα εκλογής Προεδρείου και λειτουργίας του Δημοτικού Συμβουλίου 
και των παρεμφερών Οργάνων Διοικήσεως του Δήμου, έχοντας νομοθε¬ 
τική πληρότητα στο αντικείμενο αυτό και τέλος ενημερώνει κάθε δη¬ 
μότη ή κάτοικο που ζητεί εγγράφως ή και προφορικώς γνώση των λαμ- 
βανομένων αποφάσεων. 

4) Την Υπηρεσία Αστικής και Δημοτικής καταστάσεως που συμπερι¬ 
λαμβάνει τα Μητρώα Αρρένων, τα Δημοτολόγια, το Γραφείο Εκλογι¬ 
κών καταλόγων, το Ληξιαρχείο, τον Ανταποκριτή ΟΓΑ, τον Στατιστι¬ 
κόν Ανταποκριτή και τέλος ό,τι έχει σχέση με την Ελληνική Ιθαγένεια 
και υπηκοότητα, τη Στρατολογία και το εν γένει δημογραφικό θέμα του 
Δήμου Καλαμπάκας. 

Η Υπηρεσία αυτή μεριμνά για τη σύνταξη και καλή τήρηση των βι¬ 
βλίων Μητρώων Αρρένων, Δημοτολογίων, εκλογικών καταλόγων και 
του Ληξιαρχείου. Επιφέρει κάθε νόμιμη μεταβολή στα βιβλία μητρώων 
αρρένων και δημοτολογίων ως είναι η αλλαγή και προσθήκη ή η διόρ¬ 
θωση στοιχείων, την εγγραφή αδηλώτων και τις διαγραφές αποβιωαά- 
ντων κ.λπ τηρεί για κάθε οικογένεια δημότου ειδικόν φάκελλον, πλήρη 
ενημερωμένον για κάθε μεταβολή, εκδίδει πιστοποιητικά πάσης φύσεως 
αναφερόμενα στην προσωπική ή οικογενειακή κατάσταση των δημοτών 
ή των εγγεγραμμένων σ’ αυτά, ως και την έκδοση τοιούτων αναφερομέ- 
νων στην ταυτοπροσωπία, την περιουσιακή ή ετεί το γενικότερου στην 
αστική κατάσταση των πολιτών. 

Συντάσει τας αποφάσεις μεταβολών και τηρεί αυτάς στο αρχείο, και 
γενικά φροντίζει για θέματα προσωπικής ή αστικής κατάστασης των 
Δημοτών για τή συγκέντρωση δικαιολογητικών προς εγγραφή στους 
εκλογικούς καταλόγους την άμεση εξυπηρέτηση σε θέματα Στρατολο¬ 
γίας Δημοτικότητας Ελληνικής Ιθαγένειας και υπηκοότητας, άσκηση 
εκλογικού δικαιώματος, διοργάνωση θεμάτων σχέση εχόντων με τας 
γενικάς ή Δημοτικάς εκλογάς και τα Δημοψηφίσματα, την ετοιμασία 
των καταστημάτων ψηφοφορίας την παραλαβή και προώθηση εκλογι¬ 
κού υλικού Βουλευτικών ή Δημοτικών ή συνοικιακών εκλογών και Δη¬ 
μοψηφισμάτων της Χώρας όταν αυτά προκηρύσσονται. 

Ωσαύτως μεριμνά για τη σωστή εξυπηρέτηση και διεκπεραίωση 
όλων των θεμάτων που ανάγονται στα καθήκοντα και τις υποχρεώσεις 
του Ανταποκριτή ΟΓΑ και κάθε παρεμφερή εργασία που πηγάζει από το 
γεωργικό χώρο και σκοπεί στην εξυπηρέτηση των αγροτών και γεωρ- 
γοκτηνοτρόφων γενικότερα σε θέματα παραγωγής, ασφάλειας και επι¬ 
δότησης των γεωργικών προϊόντων. 

Παρέχει την υπηρεσία του στατιστικού Ανταποκριτή και διευκολύνει 
τις στατιστικές έρευνες και απογραφές.γενικότερα της Ε.Σ.Υ.Ε. σε κάθε 
τομέα ερεύνης αυτής και ιδία στον γεωργικό τομέα παραγωγής αγα-, 
θών. 

Τέλος το Γραφείο του Ληξιαρχείου φροντίζει για την καλή τήρηση 
των ληξιαρχικών βιβλίων γεννήσεως, γάμου, θανάτου και εκθέσεως γε¬ 
νικά μεριμνά για την καταχώρηση των ληξιαρχικών γεγονότων στα 
(αντίστοιχα βιβλία εμπροθέσμως, εκδίδει αντίγραφα τα οποία υπογράφει 
και επικυρώνει ο Ληξίαρχος τηρεί ιδία αλληλογραφία με τους πολίτας, 
το Δημόσιο, τους ΟΤΑ και άλλα Ληξιαρχεία, αποστέλλει αντίγραφα λη¬ 
ξιαρχικών πράξεων στους Δήμους και Κοινότητες όπου δημότες είναι τα 

πρόσωπα για τα οποία λαμβάνουν χώρα τα ληξιαρχικά γεγονότα για 
την ενημέρωση των μητρώων αρρένων των Δημοτολογίων και των λοι¬ 
πών βιβλίων των ΟΤΑ γενικώς, γνωστοποιεί μεταβολάς και ληξιαρ¬ 
χικά γεγονότα στη στατιστική υπηρεσία, τη στρατολογία ή άλλας'υπη- 
ρεσίας όπου τούτο από τον νόμο είναι υποχρεωτικό ή αναγκαίο και τέλος 
παρέχει τας οιναγκαίας πληροφορίας στην Οικονομική Εφορία σύμφωνα 
με το Νόμο. 

β) Το Γραφείο Οικονομικών Υπηρεσιών στη διαδικασία του οποίου 
υπάγονται οι επί μέρους υπηρεσίες του Δήμου, Προγραμματισμού και 
Μηχανογραφήσεως, Εσόδων, Περιουσίας και εκμεταλλεύσεως των λοι¬ 
πών υπηρεσιών του Δήμου, η υπηρεσία εξόδων και εκκαθαρίσεως δαπα¬ 
νών, προμηθειών και γενικότερα διαχειρίσεως των Οικονομικών και 
περιουσιακών στοιχείων του Δήμου μεριμνά για το σωστό προγραμμα¬ 
τισμό και ιεράρχηση των έργων και δαπανών, φροντίζει για την έγκαιρο 
βεβαίωση και είσπραξη των εσόδων του Δήμου, μεριμνά για την κατάρ¬ 
τιση και σύνταξη του προϋπολογισμού του Δήμου εκάστου οικονομικού 
έτους είναι υπεύθυνο για την ψήφιση και έγκριση του απολογισμού, τη 
σύνταξη της εκθέσεως πεπραγμένων επί της εν γένει Διοικήσεως και 
δράσεως του Δήμου για κάθε οικονομικό έτος συγκεντρώνει και επιμε¬ 
λείται τα δικαιολογητικά δαπανών που αφορούν την απόδοση λογαρια¬ 
σμού επί γενομένων υπό του Δήμου προμηθειών ή υπ’ αυτού εκτελεσθέ- 
ντων έργων και είναι υπεύθυνο για τη λογιστική τακτοποίηση όλων των 
δαπανών του. Έχει την επιμέλειαν για την προμήθεια όλων των ανα- 
γκαιούντων στο Δήμο αναλωσίμων ή μη υλικών και μηχανημάτων ως 
και για την εκποίηση παλαιού και αχρησιμοποιήτου υπό του Δήμου υλι¬ 
κού ή και μηχανήματος βάσει όρων διακηρύξεως που συντάσσει το 
τμήμα τούτο ως ο Νόμος ορίζει. 

Εισηγείται για την επιβολή φόρων, τελών, δικαιωμάτων και εισφο¬ 
ρών την αύξηση ή ελάττωση αυτών, μεριμνά για τη σύνταξη κανονι¬ 
σμών επιβολής βεβαιώσεως και εισπράξεως των Δημοτικών εσόδων, 
ως και κανονισμών λειτουργίας Δημοτικού υδραγωγείου της καθαριό- 
τητος της πόλεως, του Δημοτικού Νεκροταφείου, της Δημοτικής Αγο- 
ράς, της άρδευσης και των βοσκήσιμων εκτάσεων με τους οποίους-κα- 
θορίζονται ο τρόπος λειτουργίας, Διοίκησης και διαχείρισης αυτών, κα¬ 
θώς και τον προσδιορισμό των καθηκόντων του εις αυτά απασχολούμε¬ 
νου προσωπικού. 

Φροντίζει για τη σύσταση Ν.Π.Δ.Δ. υπό την εποπτείαν του Δήμου 
καθώς και τη δημιουργία επιχειρήσεων και εκμεταλλεύσεων, συντάσσο- 
ντας κανονισμούς λειτουργίας αυτών, ενδιαφέρεται για σύνταξη τεχνο- 
οικονομικών μελετών για τη σύσταση των επιχειρήσεων και γενικά φρο¬ 
ντίζει για την υπαγωγή αυτών στις ευεργετικές διατάξεις του Νόμου 
περί κινήτρων. 

Έχει την ευθύνη της λογιστικής τακτοποιήσεως όλων των τρεχό¬ 
ντων λογαριασμών και την έκδοση των δικαιολογητικών που νομιμο¬ 
ποιούν τις διάφορες δαπάνες του Δήμου και την διαγραφή τυχόν παρει- 
σφρησάντων λαθών περί την βεβαίωση και την επιστροφή των αχρεω- 
στήτως εισπραχθέντων χρημάτων. 

Προβαίνει στην εκκαθάριση των δαπανών και την έκδοση των αντι¬ 
στοίχων τίτλων .βεβαιώσεως ή εντολών πληρωμής, φροντίζει για την 
πληρότητα των παραστατικών κάθε εσόδου ή εξόδου και έχει την ευ¬ 
θύνη προστασίας της Δημοτικής περιουσίας τηρώντας σωστά τα προ- 
βλεπόμενα βιβλία κτηματολόγια, βιβλία υλικών, βιβλιοθήκης κ.λπ, 
σχέση έχοντα με την εν γένει κινητή και ακίνητο περιουσία του Δήμου. 

Επιμελείται για τη σωστή διαχείριση και εκμετάλλευση της περιου¬ 
σίας του Δήμου, για την προστασία αυτής και την καταχώρηση στο κτη¬ 
ματολόγιο και στα άλλα βιβλία περιουσίας του Δήμου κάθε κτήμα ή 
υλικό που ο Δήμος έχει προμηθευτεί ή αγοράσει νόμιμα και καθ’ όλους 
τους κανόνας νομότυπα, και εισηγείται τη λήψη κάθε δυνατού μέτρου 
για την κατοχύρωση των καθ’ όλα δικαιωμάτων του Δήμου ως ταύτα 
παρέχονται από τους γραφτούς ή Εθιμοτυπικούς Νόμο.υς και τας κειμέ- 
νας διατάξεις. 

Εις το τμήμα τούτο εντάσσεται και η ειδική Υπηρεσία (Δημοτική 
Αστυνομία) που προβλέπει η παραγ. 2 του άρθρου 24 του Νόμου 
1065/1980 και το άρθρο 25 του Νόμου 1080/1980 έργον της 
οποίας είναι να ελέγχει την τήρηση των διατάξεων που αφορούν την κα¬ 
θαριότητα, την κυκλοφορία και τη στάθμευση των οχημάτων, την οικο¬ 
δόμηση, την ύδρευση και την αποχέτευση, τη μόλυνση του περιβάλλο¬ 
ντος την προστασία του υπογείου υδάτινου δυναμικού και την εκπομπή 
καυσαερίων και να υποβάλλει μηνύσεις για τυχόν παραβάσεις ως και 
την επιβολή προστίμων ως ταύτα προβλέπονται στο άρθρο 26 του Νό¬ 
μου 1080/1980. 

Λοιπές αρμοδιότητες και καθήκοντα για το προσωπικό τούτο αναφέ- 
ρονται στο υπ’ αριθ. 434/1982 Π.Δ/γμα ως τούτο ετροποποιήθη και 
συνεπληρώθη με το υπ’ αριθ. 592/1984 Π.Δ/γμα. 


Στο τμήμα τούτο επίσης εντάσσεται και η υπηρεσία των Κλητήρων— 
Θυρωρών-Γενικών καθηκόντων, των καθαριστριών και του λοιπού 
βοηθητικού προσωπικού τα καθήκοντα ενός εκάστου είναι. 

α) Του Κλητήρος του Δήμου να μεριμνά για τη διακίνηση της αλλη¬ 
λογραφίας του Δήμου που γίνεται μέσω του ενταύθα λειτουργούντος 
Ταχυδρομικού Γραφείου να φροντίζει για την έγκαιρο αποστολή των 
εξερχομένων εγγράφων και την παραλαβή των εισερχομένων τοιούτων, 
να επιδίδει διάφορα έγγραφα ή λοιπά έντυπα με απόδειξη ή και δι’ 
απλής επιδόσεως στους διαφόρους αποδέκτας αυτών είτε υπηρεσίες εί¬ 
ναι αυτές είτε φυσικά πρόσωπα. 

Οι επιδόσεις των διαφόρων προσκλήσεων κ.λπ. ειδοποιήσεων θα γί¬ 
νεται πάντοτε εμπρόθεσμα και σε οποιαδήποτε ώρα εντός του προβλε- 
πομένου ωραρίου εργασία είτε με εντολή του Δημάρχου είτε με εντολή 
των Διοικητικών Προϊσταμένων του οι οποίοι θα κρίνουν την αναγκαιό¬ 
τητα επιδόσεως των εγγράφων ή άλλης επισήμου αλληλογραφίας μέσω 
του κλητήρος ή άλλου βοηθητικού προσωπικού. 

Ωσαύτως ο Δημοτικός Κλητήρας διακινεί μέσω Ταχυδρομικού Γρα¬ 
φείου και την αλληλογραφία των τυχόν συστεγαζομένων στο Δημαρ¬ 
χιακό Μέγαρο Νομικών Προσώπων Δημοσίου Δικαίου που έχουν συ- 
σταθεί από τον Δήμο^και τελούν υπό την άμεσο εποπτεία αυτού. 

Είναι υπεύθυνος^για την καθαριότητα του Δημοτικού Καταστήματος, 
την έγκαιρη επισήμανση τυχόν δημιουργουμένων ή επερχομένων αβα- 
ριών ή φθορών τόυ κτιρίου και των επίπλων, σκευών και λοιπών υλικών 
που βρίσκονται εντός αυτού και χρησιμοποιούνται για τη σωστή λει¬ 
τουργία της υπηρεσίας του Δήμου, και τέλος ασκούν κάθε άλλο έργο που 
ταιριάζει στα καθήκοντά του και πηγάζει από τις υποχρεώσεις του ως 
βοηθητικού προσωπικού και είναι άκρως αναγκαία για τη λειτουργία 
των υπηρεσιών του Δήμου. 

β) κλητήρας όταν δεν εκτελεί υπηρεσία εκτός Γραφείου οφείλει να πα- 
,ρευρίσκεται εντός του Δημοτικού Καταστήματος, και εκτελεί υποχρεω- 
τικώς καθήκοντα θυρωρού και ειδικότερα φροντίζει για το άνοιγμα και 
το κλείσιμο των Γ ραφείων του Δημαρχείου, πάσα δε απομάκρυνση από 
το Γ ραφείο έστω και για υπηρεσία θα είναι γνωστή στη Διεύθυνση ή του¬ 
λάχιστον στο αρμόδιο τμήμα του Δήμου. 

Επιβλέπει και κατευθύνει την καθαρίστρια για την παροχή από αυτή 
πλήρη καθαριότητα των Γραφείων του Δήμου. 

Η καθαρίστρια υποχρεούται να παρέχει το έργο της καθαριότητος 
των Δημοτικών Γραφείων με επιμέλεια και ευσυνειδησία, με τάξη και 
αρτιότητα θα καθαρίζει, θα ξεσκονίζει και θα σκουπίζει αυτά καθημε¬ 
ρινά και θα φροντίζει για τον αερισμό αυτών. 


Μια φορά την εβδομάδα και δη κάθε Σάββατο θα κάνει γενική καθα¬ 
ριότητα του δαπέδου των Γραφείων με αφουγκάρισμα καθαρισμό των 
υαλοπινάκων των θυρών, πλύσιμο θυρών, ξεσκόνισμα τοίχων από τυχόν 
αράχνας και ειδική καθαριότητα των ειδών υγιεινής της κουζίνας και 
των αποχωρητηρίων που βρίσκονται εντός των Γ ραφείων του Δήμου, 
ώστε να διατηρείται καθαρόν και να είναι υγιεινόν το περιβάλλον στο 
οποίο εργάζεται και προσφέρει τας υπηρεσίας του το προσωπικόν του 
Δήμου. 


Β’. Το Τμήμα Τεχνικών και λοιπών Υπηρεσιών του Δήμου Καλα¬ 
μπάκας εις το οποίο υπάγονται οι επί μέρους υπηρεσίες του Δήμου ως 
προς το τεχνικό ή εργατοτεχνικό προσωπικό, εκπονήσεως μελετών και 
εκτελέσεως τεχνικών έργων ή προμηθειών, την επίβλεψη αυτών, η 
υπηρεσία καθαριότητος, υδρεύσεως αρδεύσεως, αποχετεύσεως, κήπων 
και δενδροστοιχιών, ηλεκτροφωτισμού, Δημοτικών Αγορών, Δημοτι¬ 
κών Σφαγείων, Οδοποιίας, Δημοτικού Νεκτροταφείου και πάσης άλλης 
μη ειδικώς εις τον παρόντα Οργανισμό κατανομαζομένην υπηρεσία 
σχέση έχουσα με την εκτέλεση οιουδήποτε έργου ή παροχής οιασδήποτε 
υπηρεσίας τεκομένης από τας αρμοδιότητας ή υποχρεώσεις του Δήμου 
σε κάθε τομέα δράσεως αυτού. 


Εις το τμήμα τούτο ανάγεται η φροντίδα για την εκπόνηση τεχνικών 
μελετών εισηγείται τον προγραμματισμό των αναγκαιούντων έργων 
και προμηθειών, παρακολουθεί την εκτέλεση αυτών και έχει την επί¬ 
βλεψη της καλής εκτέλεσης και φροντίζει για την άρτια καθαριότητα 
της πόλεως και των συνοικισμών, τη συγκέντρωση και αποκομιδή των 
απορριμμάτων τη μεταφορά αυτών στο χώρο ρίψεως και την υγειονο¬ 
μική ταφή αυτών, φροντίζει για τη συντήρηση του χώρου τούτου ως και 
τη συντήρηση επισκευή και ανανέωση του τεχνικού εξοπλισμού, συντάσ¬ 
σει το πρόγραμμα καθαριότητος και κατανέμει στους οδοκαθαριστάς το¬ 
μείς ευθύνης των, για την καθαριότητα, έχει την ευθύνη καλής λειτουρ¬ 
γίας των δικτύων υδρεύσεως και τη σωστή παροχή του ποσίμου ύδατος 
σε όλους τους δημότας, φροντίζει για τη συντήρηση των αντλιοστασίων, 
παρακολουθεί την καλή λειτουργία αυτών επί 24ωρου βάσεως και ειση- 
γείται τη συμπλήρωση ή ανανέωση ίου τεχνικού και τεχνολογικού εξο- 

πλισμού, μεριμνά για τον ταχτικό καθαρισμό των υδατοδεξαμενών και 
του δικτύου διανομής του ύδατος και είναι υπεύθυνον για την καλή ποιό¬ 
τητα του νερού έναντι των υγειονομικών αρχών από πλημμελή συντή¬ 
ρηση ή αδιαφορία τηρήσεως των κανόνων υγιεινής και καθαριότητας 
των δημοτικών υδραγωγείων και του δικτύου διανομής του νερού. 

Μεριμνά για την εκτέλεση όλων των έργων οδοποιίας και αρδεύσεως 
υποχρεούται να συντηρεί και καθαρίζει και περιποιείται το πράσινο των 
πλατειών και κοινοχρήστων χώρων, φροντίζει τη συντήρηση και καθα¬ 
ριότητα της Δημοτικής Αγοράς, Δημοτικών Σφαγείων και ειδικότερα 
έχει την ευθύνη της καθαριότητος και της καλής λειτουργίας του Δημο¬ 
τικού Νεκροταφειέου και την εφαρμογή του κανονισμού λειτουργίας αυ¬ 
τού. 

Ωσαύτως μεριμνά για τον καλό φωτισμό της πόλεως και των συνοι¬ 
κισμών και εισηγείται τυχόν αναγκαιούσας συντηρήσεις και επεκτάσεις 
του δικτύου ηλεκτροφωτισμού, υδρεύσεως και αρδεύσεως στις περιοχές 
του Δήμου Καλαμπάκας. 

Εισηγείται τον καταλογισμό τυχόν διαφυγόντων φόρων, τελών και 
δικαιωμάτων και την επιβολή προστίμων, λόγω αυθαιρέτου ή παρανό¬ 
μου χρήσεως έργου, κτήματος ή υπηρεσίας ή λόγω φθοράς περιουσια¬ 
κών στοιχείων του Δήμου, και τέλος έχει την ευθύνη της καλής λειτουρ¬ 
γίας όλων των επί μέρους υπηρεσιών που συγκροτούν το τμήμα τούτο. 

Φροντίζει για τη διενέργεια δημοπρασιών για εκτέλεση έργων και 
προμηθειών για την παραλαβή αυτών, για σύνταξη διακηρύξεων και 
προσδιορισμό· των τιμών εκτελέαεως διαφόρων εργασιών βάσει επισή¬ 
μων στοιχείων από το Υπουργείο Εσωτερικών και εποπτεύει για την 
καλή εκτέλεση αυτών και τέλος εκτελεί κάθε έργο ή υπηρεσία που γενά- 
ται από τις αρμοδιότητες, τα δικαιώματα ή τις υποχρεώσεις του Δήμου 
σε όλο το φάσμα δράσεως αυτού, ως τούτο κατά τας κειμένας διατάξεις 
ή εθιμικά προσδιορίζουν τα καθήκοντα, τις υποχρεώσεις και τα δικαιώ¬ 
ματα του προσωπικού που καλείται να προσφέρει το όλο έργο του Δή¬ 
μου. 

Άρθρο 5 

Το προβλεπόμενο από τον παρόντα κανονισμό Εσωτερικής Υπηρε¬ 
σίας του Δήμου Καλαμπάκας τακτικόν οργανικόν Προσωπικόν ως προς 


την υπαλληλική του σχέση με τον Δήμο από του διορισμού του μέχρι και 
της λύσεως της υπαλληλικής του σχέσης μετ’ αυτού διέπεται από τις δια¬ 
τάξεις του Νόμου 1188/1981 «περί κυρώσεως του Κώδικος περί κα- 
ταστάσεως προσωπικού οργανισμών τοπικής αυτοδιοικήσεως» και των 
συναφών διατάξεων Νόμων 1586/1984 και 1735/1987 και των εις 
εκτέλεση αυτών εκδοθέντων Π.Δ/γμάτων. 

Όπου δεν αναφέρονται διατάξεις του Υπαλληλικού Κώδικα εννοού¬ 
νται αι τοιαύται του Ν. 1811 /1951 ως έχουν κωδικοποιηθεί με το υπ’ 
αριθ. 611/1977 Β.Δ/γμα «περί των Δημοσίων Υπαλλήλων». 

Άρθρο 6 

Στη δημιουργουμένη στο άρθρο 1 του Ο.Ε.Υ. του Δήμου Καλαμπά¬ 
κας Διεύθυνση Διοικητικών και λοιπών του Δήμου υπηρεσιών προΐστα- 
ται υπάλληλος του Κλάδου Π.Ε. I διοικητικού ή σε έλλειψη τοιούτου, 
τότε προΐσταται προσωρινά υπάλληλος του Κλάδου Π.Ε. Διοικητικού— 
Λογιστικού και σε έλλειψη υπαλλήλου του κλάδου αυτού, τότε προΐστα- 
ται προσωρινά υπάλληλος του Κλάδου Δ.Ε. Διοικητικού. 

Στα δημιουργούμενα με τον Ο.Ε.Υ. στο άρθρο 2 δύο (2) .τμήματα 
ορίζεται ότι στο μεν Τμήμα Διοικητικών και Οικονομικών Υπηρεσιών 
θα προΐσταται υπάλλλος του Κλάδου Δ.Ε. Διοικητικού-Λογιστικού, του 
δε Τμήματος Τεχνικών και λοιπών Υπηρεσιών θα προΐσταται υπάλλη¬ 
λος του Κλάδου ΠΕ 3 Πολιτικών Μηχανικών εφ’ όσον θα υπάρχει 
τοιούτος, ή του κλάδου Τ.Ε. 3 Τεχνολόγων Πολιτικών Μηχανικών και 
σε έλλειψη υπαλλήλου και του αυτού κλάδου τότε θα προΐσταται υπάλ¬ 
ληλος του Κλάδου Δ.Ε. Διοικητικού. 

Άρθρο 7 

Δια του παρόντος Οργανισμού Εσωτερικής Υπηρεσίας καταργείται 
πάσα εκδοθείσα προγενεστέρα διάταξη επί του αυτού αντικειμένου. · 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 12 Ιανουάριου 1989 

Ο Νομάρχης 

Π. ΡΙΖΟΣ 

